
             REPUBLIKA HRVATSKA
OPĆINSKI KAZNENI SUD U ZAGREBU
               ODJEL ZA MLADEŽ
                Ilica - Selska, Ilica 207

Posl.br. KZD-211/2025-24


U  I M E   R E P U B L I K E   H R V A T S K E

P R E S U D A

	
Općinski kazneni sud u Zagrebu, po sutkinji za mladež Sonji Vrandečić kao sucu pojedincu uz sudjelovanje Barbare Pavlović kao zapisničara, u kaznenom predmetu protiv okr. D F, zbog kaznenog djela iz članka 172. st. 2. Kaznenog zakona ("Narodne novine" broj 125/11., 144/12., 56/15., 61/15.-ispravak, 101/17., 118/18., 126/19., 84/21., 114/22., 114/23., 36/24., i 136/25 – dalje KZ/11) a povodom optužnice OKDO Zagreb broj, izmijenjene 6. srpnja 2026., nakon održane glavne rasprave u prisutnosti  okrivljenika, zz zamjenice OKDO u Zagrebu,   dana  6. srpnja 2026. godine 

p r e s u d i o    j e

Temeljem čl. 455. st. 1. Zakona o kaznenom postupku ((Narodne novine broj 125/08., 76/09., 80/11., 121/11. – pročišćeni tekst, 91/12. – Odluka USRH, 143/12., 56/13., 152/14., 70/17., 126/19., 80/22., 36/24., 72/25 i 13/26 – dalje ZKP). 

	okrivljeni D F, OIB:, , rođene, rođenog, s prebivalištem na (), zaposlen u poduzeću., sa plaćom 1.500,00 eura, bez imovine, otac jednog mlt. djeteta s kojim ne živi, vodi se drugi kazneni postupak za čl.118.st. 1. KZ/11. , državljanina RH, , pismenog, sa završenom osnovnom školom, neoženjenog,  bez imovine, neosuđivanog, nalazi se na slobodi


k r i v   j e

što je: 
 - iako mu je temeljem rješenja Općinskog građanskog suda u Zagrebu, poslovni broj:., pravomoćnog i ovršnog 2. srpnja 2021., kojim se odobrava Plan o zajedničkoj roditeljskog skrbi sastavljen 20. svibnja 2021., naloženo da na ime uzdržavanja maloljetne, rođene., doprinosi mjesečno iznos od 1.250,00 kuna do svakog 15. u mjesecu za tekući mjesec na račun majke i zakonske zastupnice djeteta, te iako je bio svjestan ove svoje obveze i u mogućnosti joj kao radno sposobna osoba udovoljavati, pristajući da djetetu ne plati dužno uzdržavanje u razdoblju od 1. rujna 2023. do 6. srpnja 2026., izuzev razdoblja od 27. srpnja 2024. do 25. travnja 2025., ništa nije platio, na koji način je maloljetnoj uskratio dužno uzdržavanje u iznosu od 4.147,59 eura,

dakle,  nije uzdržavao osobu koju je po zakonu dužan uzdržavati i to na način, u visini i u rokovima određenim ovršnom ispravom, a obveza se odnosi za uzdržavanje djeteta,

čime je počinio kazneno djelo protiv braka, obitelji i djece - povreda dužnosti uzdržavanja - opisano u članku 172. stavku 1. i 2. Kaznenog zakona, a kažnjivo po članku 172. stavku 2. Kaznenog zakona.

II. Temeljem članka 172.stavak 2. KZ/11 

IZRIČE SE

KAZNA ZATVORA U TRAJANJU OD 10 (DESET) MJESECI


III. Temeljem članka 56. KZ/11 primjenjuje se 

UVJETNA OSUDA

Temeljem koje se izrečena kazna neće izvršiti ukoliko okrivljeni u roku od 5 (pet) godina ne počini novo kazneno djelo.

IV. Temeljem članka 62. stavka 2. točke 10. KZ/11 okrivljeniku se nalaže posebna obveza popravljanja štete nanesene kaznenim djelom na način da je  u roku od 4 (četiri) godine na ime dospjelog uzdržavanja za mlt. uplatiti iznos od 4.147,59 eura (četiritisućestočetrdesetsedam eura i pedesetdevetcenti) na tekući račun zz oštećene.

V. Na temelju članka 148. stavka 6. ZKP/08 okrivljeni se oslobađa od snašanja troškova ovog kaznenog postupka te isti padaju na teret proračunskih sredstava suda.

Obrazloženje

1. OKDO Zagreb podnio je optužnicu pod broj, izmijenjene 6. srpnja 2026. protiv okr. D F zbog osnovane sumnje da je počinio kazneno djelo protiv braka, obitelji i djece – povredom dužnosti uzdržavanja – opisano u članku 172. stavku 1. i 2.KZ/11, činjenično i pravno pobliže opisano u izreci ove presude. 

2. Pozvan na kaznenu odgovornost okrivljenik  je naveo da se  smatra krivim za kazneno djelo za koja ga se tereti, te je spreman namiriti dug mlt. oštećenoj i svjestan je da je dužan redovno mjesečno doprinositi za uzdržavanje kćeri. Spreman je surađivati sa uredom probacije i dostavljati podatke o podmirenju alimentacije. 

3. Sud je prihvatio obranu okrivljenika s obzirom da ista predstavlja okolnosno priznanje kaznenog djela za koje se okrivljenik tereti a suglasna je i sa u spisu provedenim materijalnim i personalnim dokazima.

4. Sud je uzeo uvid u Rodni list za maloljetnu ispisan iz digitalnih podataka Matice., Rješenje Općinskog građanskog suda u Zagrebu, poslovni broj:. uz Plan o zajedničkoj roditeljskoj skrbi od 20. svibnja 2021., Zahtjev za izravnu naplatu FINI od 12. srpnja 2021. ovrhovoditelja mlt. i ovršenika D F, Potvrda FINE od 18. listopada 2021. o redoslijedu osnove za plaćanje u Očevidniku i iznosu nepodmirenih obveza s kamatom prije te osnove za plaćanje, Potvrda Hrvatskog zavoda za zapošljavanje od 02. listopada 2023 Zapisnik o ispitivanju osumnjičenika D F sastavljen u PU zagrebačkoj, VIII PP Zagreb od 11. listopada 2024., sa snimkom ispitivanja, Zapisnik o ispitivanju zz oštećene sastavljen u OKDO Zagreb 25. studenog 2024., Izvod prometa po računu zz oštećene otvorenog u za razdoblje od 01. srpnja 2021. do 25. studenog 2024., Zapisnik OKDO Zagreb o prvom ispitivanju okrivljenika D F od 19. prosinca 2024. sa snimkom ispitivanja, Fotografije zaslona mobitela zz oštećene na kojem su vidljive uplate okrivljenika putem aplikacije. 

5. Temeljem cjelokupnog provedenog dokaznog postupka, sud je nedvojbeno utvrdio da je okr. D F počinio  kazneno djelo protiv braka, obitelji i djece - povredom dužnosti uzdržavanja - opisano u članku 172. stavak 1. i 2. KZ/11, a kažnjivo po članku 172. stavak 2. KZ/11 činjenično i pravno pobliže opisano u izreci ove presude te je sud i okrivljenika D F i za citirano kazneno djelo oglasio krivim.

6. Naime, temeljem cjelokupno provedenog dokaznog postupka sud je nedvojbeno utvrdio da je okr. D F u periodu od 1. rujna 2023. do 25. travnja 2025. nije plaćao uzdržavanje za mlt. unatoč toga što je bio svjestan svoje obveze i u mogućnosti istu izvršiti. 

7. S obzirom na navedeno u ponašanju okrivljenika utvrđena su kako objektivna tako i subjektivna obilježja inkriminiranog mu kaznenog djela povrede dužnosti uzdržavanja iz čl. 172. st. 2 KZ/11 na štetu maloljetnog oštećenice. Te je sud okrivljenika i za citirano kazneno djela činjenično i pravno pobliže opisana u izreci ove presude i oglasio krivim. 

8. Odlučujući o vrsti i visini kaznene sankcije sud je okrivljeniku kao olakotno cijenio spremnost da namiri dug, priznanje kaznenog djela. Otegotnih okolnosti kod okrivljenika sud nije pronašao.

9. Uzimajući u obzir da je svrha ovog kaznenog postupka prvenstveno namirenje duga mlt. oštećeniku kao i discipliniranje okrivljenika da ubuduće redovno mjesečno izvršava svoju obvezu a tek podredno samo kažnjavanje okrivljenika sud je smatrao da se i kroz institut uvjetne osude može ostvariti svrha ovog kaznenog postupka. 

10. Temeljem svega naprijed navedenog sud je okrivljeniku D Fza kazneno djelo iz čl. 172.st. 2 KZ/11 počinjeno na štetu mlt. izrekao kaznu zatvora u trajanju od deset mjeseci,  te je smatrao da će se i samom prijetnjom kaznene sankcije moći dostatno djelovati na okrivljenog da ne počini neko novo kazneno djelo.

11. Stoga je sud i primijenio uvjetnu osudu temeljem koje se izrečena kazna zatvora neće izvršiti ukoliko okrivljenik u roku od pet godina ne počini novo kazneno djelo. 

12. Sud je okrivljeniku D F izrekao i posebnu obvezu temeljem članka 62. stavka 2. točke 10. KZ/11 okrivljeniku se nalaže posebna obveza popravljanja štete nanesene kaznenim djelom na način da je  u roku od 4 (četiri) godine na ime dospjelog uzdržavanja za mlt. uplatiti iznos od 4.147,59 eura (četiritisućestočetrdesetsedam eura i pedesetdevetcenti) na tekući račun zz oštećene. IBAN HR.

14. Po ocjeni ovog suda  kazna zatvora  u trajanju deset mjeseci i primijenjena uvjetna osuda s rokom provjeravanja od pet godine uz izrečenu  posebnu obvezu  izrečenu okr. D F je primjerena svim okolnostima konkretnog slučaja te podobna da se njome ostvare sve zakonom predviđene svrhe kazneno pravne zaštite iz čl. 41.KZ/11. Izražavanje društvene osude zbog počinjenja kaznenog djela, jačanje povjerenja građana u pravni poredak utemeljen na vladavini prava, utjecaj na počinitelja i sve druge da ne čine kaznena djela kroz jačanje svijesti o pogibeljnosti činjenja kaznenih djela i pravednosti kažnjavanja i njihovih počinitelja, te omogućavanje počinitelju ponovnog uključivanja u društvo, a sve to, a ni blažom a niti strožom kaznom ne bi moglo se ostvariti na zakoniti i pravedan način.

15. S obzirom na sve naprijed navedeno izrečenom kaznenom sankcijom okr.   D F cijelosti se ostvaruje kako specijalna tako i generalna prevencija te se ista ukazuje kao adekvatna i zakonski osnovana.

16. Na temelju članka 148. stavka 6. ZKP/08 okrivljeni se oslobađa od snašanja troškova ovog kaznenog postupka te isti padaju na teret proračunskih sredstava suda.

U Zagrebu, 6. srpnja 2026. godine


                                                       				 
									Sutkinja za mladež:                                                                        
					           		  	   Sonja Vrandečić 

PRAVNA POUKA:
Ispuštena kao nepotrebna, jer su se stranke odrekle prava na žalbu. Presuda pravomoćna 6. srpnja 2026.

